Terra-as : -Lukan di tettḥebbireḍ i taggara tili uli-aɣ-yissawḍen ɣer liḥala -agi, maԑna kečč ayen id-yeffka wass yečča-t yiḍ, qqaren-ak at zik « D temẓi i ixeddmen ɣef temɣer » -D acu akka tesnehmuyeḍ a tameṭṭut ? ԑni nekk ufiɣ ugiɣ ad xedmeɣ, neɣ tɣileḍ iԑğebiyi wayen akka degi lliɣ, ayagi yekka-d nnig lebɣi-w -Arwu ṛṛay-ik, lukan ur tewwiḍ ara yelli-k ar tmurt teğğiḍ-tt –in dinna tili ahat ass-a d nettat ara yxedmen fell-ak ad ak-terr lxir, imi kečč teseɣreḍ aqerru-k, rwu ṛṛay-ik, wali timeddukkel-is sani i leḥqent ass-a ha-tt-an Kristin d yiwet seg-sent tekfa leqraya yerna d taxeddamt ɣef yiman-is.